# name
Els viatges dels incunables del Tirant (1490 i 1497) fins a la Hispanic Society of America

# metadata.dc.description.abstract[].value
Cobertes, el seu interior i exterior, ex-libris, supralibris, segells, són elements que ens donen pistes valuosíssimes per poder reconstruir el que anomenem la “història externa del llibre antic”. La conservació dels antics catàlegs de venda ens són molt preuats, i sobretot aquells que en els seus marges guarden les anotacions dels compradors, els preus que pagaren per un incunable o un imprès, car ens forneixen amb unes dades que permeten rastrejar un passat de col·leccionisme i bibliofília ric, i alhora ens facilita estudiar la recepció que certes obres tingueren en diverses èpoques. En aquest article ens centrarem en el Tirant lo Blanc de Joanot Martorell, publicat en l’època incunable dues vegades, la primera per Nicolau Spindeler a València el 20/11/1490 i la segona per Pere Miquel a Barcelona el 16/09/1497,
i resseguirem en particular la història dels exemplars que s’han preservat en la biblioteca de la Hispanic Society of America a Nova York. El viatge dels exemplars, des del vell continent fins als Estats Units d’Amèrica ens porta a explorar un mercat llibreter de vell a l’Europa de finals del segle xix i començaments del xx, petit i restringit, el qual ens revela que la conservació d’aquests exemplars es degué a l’interès de llibreters europeus que treballaven per respondre a la demanda dels bibliòfils americans que desitjaven completar la seva biblioteca amb títols medievals de prestigi.

# metadata.dc.relation.ispartof[].value
Magnificat Cultura i Literatura Medievals, 2022, vol. 9, p. 281-301

# metadata.dc.source[].value
Articles publicats en revistes (Filologia Clàssica, Romànica i Semítica)

# metadata.dc.title[].value
Els viatges dels incunables del Tirant (1490 i 1497) fins a la Hispanic Society of America